
Az Agrofeed Kft. számlafeldolgozó rendszerének fejlesztését célzó projekt megtervezése és értékelése

Kulcsszavak: Számvitel; Projektmenedzsment; Digitalizáció
Az esettanulmány egy általános, minden céget érintő pénzügyi, számviteli folyamatot, a
számlafeldolgozást vizsgálja digitalizáció és hatékonyság szempontjából egy magyar cég
példáján keresztül. Személyes munkavállalói kötődésem motivációja révén választ szeretnék
kapni arra, hogy az MI bevezetése a területre milyen előnyöket és hátrányokat idézhet elő. A
bevezetés folyamatának melyek a kulcstényezői és kockázatai egy projekt keretein belül.
A számlázás számviteli és jogi szabályait figyelembe véve a tanulmány idő-, költség-, és
erőforrástervet tartalmaz a rendszerfejlesztéshez. Mélyinterjúk segítségével kirajzolódik a
folyamat CPM hálóterve, amellyel a projekt fő motivációját, az idő optimalizálási lehetőségeit
méri. Egyes folyamatok idő csökkentése más tevékenységeket tehet kritikussá, így fontos az
egész folyamat ismerete, a valós problémák megoldása, mint például a papír alapú számlák és
a postai úton történő beérkezésük. A NAV kötelező elektromos számlakibocsátása olyan
adottság, mely kihasználásával minimalizálni lehet ezt a lépést. A projekt célja a
vállalatirányítási rendszer paraméterezése aszerint, hogy összekapcsolható legyen a NAV
Online Számla rendszerével és megoldja a vállalat időhatékonysági problémáit a mesterséges
intelligencia bevonásával.
Az esettanulmány azonosítja a számviteli kihívásokat, mint az adatok hiányossága vagy a
költségnemenkénti bontás. A projekt sikeressége erősen függ a projektmenedzser
személyétől, technológia tudástól, illetve a rendelkezésre álló anyagi erőforrásoktól. A projekt
megvalósulásával jelentősen javulna a cég fenntarthatósági megítélése és operatív működése.



